Det ble senere Nasjonalforeningen for folkehelsen som overtok Tubfrim og fordelte overskuddet. Overskuddet skulle i henhold til vedtektene deles i to deler; den ene delen skulle gå til bekjempelse av tuberkulose, mens den andre delen skulle brukes til trivselsfremmende tiltak for funksjonshemmede barn og unge i Norge. Overskuddet i 1929 var på 1500 kr, mens det i 2005 var på 550 000 kr. I 2005 mottok 50 foreninger, grupper og lag bidrag i henhold til vedtektene.